b"\n_START_ARTICLE_\nPla\xc3\xa7a de les Dones del 36\n_START_SECTION_\nHist\xc3\xb2ria\n_START_PARAGRAPH_\nLa pla\xc3\xa7a es va inaugurar el 18 d'agost de 2009, dins del per\xc3\xadode de Festa Major de Gr\xc3\xa0cia, no sense estar envoltada de diverses pol\xc3\xa8miques, com ara l'edificaci\xc3\xb3 de pisos d'alt nivell o la pol\xc3\xadtica de restricci\xc3\xb3 d'horaris com una forma encoberta de privatitzaci\xc3\xb3 de l'espai p\xc3\xbablic. Tres anys despr\xc3\xa9s, la pol\xc3\xa8mica entorn de la pla\xc3\xa7a s'aviv\xc3\xa0 amb la queixa de diversos usuaris per la manca d'adaptaci\xc3\xb3 dels jocs infantils als nens que hi juguen, aix\xc3\xad com el rebuig a les reixes d'acc\xc3\xa9s, considerades poc apropiades per un espai que ret homenatge a dones que van ser recloses en centres penitenciaris. Ja, poc temps despr\xc3\xa9s de la seva inauguraci\xc3\xb3 fou objecte de controv\xc3\xa8rsia per aquest darrer assumpte. Seguint aquestes demandes, el novembre de 2013 s'iniciaren les obres de reforma de la pla\xc3\xa7a, revisant el disseny del clavegueram i les filtracions d'aigua al p\xc3\xa0rquing subterrani, substituint les llambordes i l'arbrat, aix\xc3\xad com canviant i ampliant els jocs infantils amb la incorporaci\xc3\xb3 d'un sorral per al joc. En la definici\xc3\xb3 del projecte de reforma intervingu\xc3\xa9 de forma activa l'Escola Reina Violant perqu\xc3\xa8 don\xc3\xa9s el seu punt de vista."